Last.fm

Last.fm ir mūzikas interneta vietne, kas dibināta Lielbritānijā 2002. gadā. 2009. gadā vietne sasniedza 30 miljonus aktīvu lietotāju.Jones, R. (29.03.2009.) Last.fm Radio Announcement , Last.fm blog, skatīts: 27.11.2013. (angliski) 2007. gada maijā Last.fm par 140 miljoniem mārciņu iegādājās kompānija CBS Interactive,Havenstein, H. (30.05.2007) CBS ups social networking ante with Last.fm acquisition , Computerworld, skatīts:27.11.2013. (angliski) vēlāk zināma kā Paramount Streaming, kas ir konglomerāta Paramount Global meitasuzņēmums.

Izmantojot mūzikas rekomendāciju sistēmu Audioscrobbler, Last.fm parāda katra lietotāja detalizētu mūzikas gaumi, fiksējot skaņdarbus, ko lietotājs klausās interneta radiostacijās vai caur datora, citu ierīču atskaņotājprogrammām. Šī informācija tiek pārnesta (skroblēta) Last.fm datubāzēs vai nu caur mūzikas straumēšanas pakalpojumu (Spotify, Rdio, Clementine, Grooveshark), vai caur Last.fm Scrobbler spraudni, kas instalēts audio atskaņošanas programmā. Dati par atskaņoto mūziku parādās lietotāja profilā, rādot izpildītāja un dziesmas nosaukumu, kas darbojas arī kā linki uz Last.fm lapām par konkrēto mūziķi vai dziesmu. 2011. gada aprīlī Last.fm pārsniedza 50 miljardus skroblējumu. McCarty,B. (16.04.2011) Last.fm: 50 billion scrobbles and the return of the mix tape , The Next Web, skatīts: 27.11.2013. (angliski)

 Vēsture 
 Audioscrobbler un Last.fm 
Esošais Last.fm radās no diviem atsevišķiem avotiem: Last.fm un Audioscrobbler, kuri tika apvienoti 2003. gadā.Bursik, V., E. (20.11.2012.) The Man Who Invented Scrobbling and Changed the World , Evolver FM, skatīts: 27.11.2013. (angliski) 

Audiocscrobbler 2002. gadā kā trešā kursa datorzinātnes projektu izveidoja Dienvidhemptonas Universitātes datorzinātņu students Ričards Džounss (Richard Jones). Viņš izveidoja pirmos spraudņus un atvēra lietotājprogrammas saskarni (Application Programming Interface), kurā darbojās vairākas mūzikas atskaņotājprogrammas dažādās operētājsistēmās.  BBC (27.03.2003.) Website offers new view of music, skatīts: 27.11.2013. (angliski) 

Last.fm 2002. gadā kā interneta radio un mūzikas kopienas vietni, kas, izmantojot līdzīgus mūzikas profilus, ģenerē individuālas plejlistes izveidoja vāciešu un austriešu trio Fēlikss Millers (Felix Miller), Mihaels Breidenbruekers (Michael Breidenbruecker) un Tomass Vilomicers (Thomas Willomitzer). Vietne piedāvāja iespēju lietotājiem personalizēt savu profilu ar dažādām mūzikas izvēles un vērtēšanas opcijām. 2002. gadā vietne ieguva EUROPRIX Multimediju festivāla apbalvojumu un 2003. gadā tika nominēta prestižajai elektronikas, interaktīvās mākslas un datoranimāciju balvai Prix Ars Electronica.  Europrix.org, Student award, winner 2002, skatīts: 27.11.2013. (angliski) 

 CBS un dizaina pārveide 

2007. gada aprīlī parādījās pirmās baumas, ka CBS Corporation plāno iegādāties Last.fm par 225 miljoniem mārciņu (450 miljoniem ASV dolāru).  Cashmore, P. (27.11.2007.) Viacom Still Buying Last.fm for $450 Million, Mashable, skatīts: 27.11.2013. (angliski) Tomēr 2007. gada 30. maijā tika paziņots, ka CBS nopircis Last.fm par 140 miljoniem mārciņu, atļaujot darbu turpināt esošajai vadības komandai. BBC, (30.05.2007) Music site Last.fm bought by CBS ,skatīts:27.11.2013. (angliski) 2008. gada jūlijā tika palaists "jaunās paaudzes" Last.fm ar pārstrādātu izkārtojumu, jaunu krāsu shēmu un jaunām funkcijām.Ogle, M. (17.07.2008) Last.fw: The Next Generation , Last.fm Blog,skatīts:27.11.2013. (angliski) Šādas izmaiņas izraisīja nepatiku dažu lietotāju vidū, kuri sūdzējās par "neglītu un lietotājiem nedraudzīgu izkārtojumu", lēnumu un traucēkļiem.  Schonfeld, E. (17.07.2008.) Last.fm's Buggy, New Design, The Washington Post online, skatīts:27.11.2013. (angliski) Andrews, R. (21.07.2008)Some Last.fm Users Revolt Over New Look, skatīts:27.11.2013. (angliski) Tomēr mēnesi pēc dizaina izmaiņu veikšanas CBS paziņoja, ka dizaina izmaiņas ir veicinājušas 20% pieaugumu vietnes apmeklētāju kustības skaitā.MusicWeek (15.08.2008) Last.fm claims controversial re-design a success , skatīts:27.11.2013. (angliski)

 Atsauces 

Kategorija:Tīmekļa vietnes
Kategorija:Sociālie tīkli
Kategorija:Mūzika
Kategorija:Datubāzes